ธนารักษ์รับลูกกทม.สั่งรื้อแบบพหล11
ธนารักษ์จี้ปรับแบบบ้านประชารัฐ พหลโยธิน 11 หลังกรุงเทพมหานครแจงมีผลกระทบจราจรในพื้นที่
14 ก.ค. 2560

ธนารักษ์จี้ปรับแบบบ้านประชารัฐ พหลโยธิน 11 หลังกรุงเทพมหานครแจงมีผลกระทบจราจรในพื้นที่นายพชร อนันตศิลป์ อธิบดีกรมธนารักษ์ เปิดเผยถึงความคืบหน้าเกี่ยวกับโครงการบ้านธนารักษ์ประชารัฐ ซอยพหลโยธิน 11 ว่า ขณะนี้กระบวนการเดินหน้าตามกฎหมาย ล่าสุดกรมได้ส่งหนังสือถึง บริษัท ปักกิ่ง เออร์บัน-คอนสตรัคชั่น ยาไถ่ (ไทย) คอนสตรัคชั่น กรุ๊ป ชี้แจงกรณีข้อสรุปของกรุงเทพมหานคร หรือ กทม. เกี่ยวกับเรื่องปัญหาการจราจรในพื้นที่เขตพญาไท โดยบริษัทจะต้องมีการปรับแบบและรายละเอียดพื้นที่จอดรถของโครงการใหม่ และเสนอมาให้พิจารณาอีกครั้ง " ผลการศึกษา กทม.ชี้โครงการอาจจะมีผลกระทบด้านการจราจรในพื้นที่ ดังนั้นบริษัทต้องกลับไปปรับแบบโครงการก่อสร้างมาใหม่ เช่น อาจต้องลดพื้นที่โครงการลง เพิ่มพื้นที่จอดรถแต่ถ้าเห็นว่าทำแล้วไม่คุ้มค่า เอกชนสามารถขอยกเลิกโครงการได้ แต่ส่วนของกรมบอกเลิกไม่ได้จะผิดกฎหมาย" นายพชร กล่าวนอกจากนี้ กรมธนารักษ์รับทราบเรื่องบริษัท ธนารักษ์พัฒนาสินทรัพย์ (ธพส.) เตรียมเปิดให้เอกชนประมูลเพื่อมาบริหารโรงแรมที่ศูนย์ราชการฯ ตามพระราชบัญญัติ (พ.ร.บ.) การให้เอกชนร่วมลงทุนในกิจการของรัฐ พ.ศ. 2556 เพื่อทดแทนสัญญาของรายเดิมที่สิ้นสุดในเดือน พ.ย. นี้